पाएं अपने शहर की ताज़ा ख़बरें और फ्री ई-पेपरडाउनलोड करें
बदनावर। सपनों से सफलता की ओर ले जाने की राह कायम है। आप में उसे खोजने की दृष्टि, उस पर चलने का साहस और उसे अनुसरण करने आत्मशक्ति होना चाहिए। यह बात शुक्रवार को साइकिल यात्री हीरालाल यादव मुंबई ने कही। संवेदना जागृति अभियान पर निकले 56 वर्षीय यादव का कहना है बेटी, वन, भाईचारा एवं शहीदों के प्रति सम्मान होकर प्रत्येक घरों में उनकी चर्चा होना चाहिए। वे भ्रमण के दौरान अंतरिक्ष यात्री कल्पना चावला से भी प्रेरणा लेने की बात करते हैं।
लगभग 80 हजार किमी बगैर सीट की साइकिल से यात्रा कर चुके यादव लोगों को यही संदेश देते हैं। बगैर सीट की साइकिल चलाने के पीछे तर्क यह है कि यदि प्रयास किया जाए तो कोई काम असंभव नहीं है। नशा मुक्ति अभियान को लेकर वे थाईलैंड, लाओस, वियतनाम एवं कंबोडिया की यात्रा भी कर चुके हैं।
साइकिल पर 25 किग्रा वजन ढोते 100 से 150 किमी प्रतिदिन की यात्रा कर लेते हैं। यादव ने साइकिल पर नाऊ नो मोर ग्लोबल वार्मिंग का ग्लोब भी लगा रखा है। बड़ी चौपाटी पर महिपालसिंह राठौर एवं अन्य लोगो ने यादव का स्वागत किया। बाद में वे पेटलावद की और प्रस्थान कर गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn